सिल्ली की बात करें तो 2014 में महागठबंधन उम्मीदवार को 87000 वोट मिले थे जबकि आजसू को मात्र 50000 मत मिले थे। 2018 में आजसू के वोट बढ़कर 63500 तक पहुँच गए जबकि महागठबंधन उम्मीदवार के वोट घटकर 77000 पर आ गए। इसी तरह गोमिया में 2009 में आजसू को 24000 वोट मिले थे जबकि 2018 में उसे 59000 वोट मिले। भाजपा को 2014 में मिले थे 56000 वोट, इसबार 2018 में मिले 41000 वोट। यानी भाजपा के वोट घटे जबकि आजसू के बढ़े। 2014 में झामुमो को गोमिया में मिले थे 94000 वोट जबकि 2018 में मिले मात्र 61000। इस तरह स्पष्ट है कि केवल आजसू के वोट बढे। जबकि भाजपा और झामुमो के वोट घटे हैं। राजनीति में जीत हार को लोकप्रियता का पैमाना नहीं माना जा सकता।